Diari Oficial de la Generalitat Valenciana


Sumari del DOGV 3789, del 10-07-2000 (2000/5614)

ORDRE de 20 de juny de 2000 de la Conselleria de Justícia i Administracions Públiques, per la qual s'aprova la dissolució de l'agrupació dels ajuntaments de Cerdà i Novetlè per al sosteniment en comú del lloc de secretaria.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3789

Data del DOGV
:   10-07-2000

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2000/5614


Data del document
:   20-06-2000

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Cerdà
    * Novetlè
    * professió administrativa
    * administració local

ORDRE de 20 de juny de 2000 de la Conselleria de Justícia i Administracions Públiques, per la qual s'aprova la dissolució de l'agrupació dels ajuntaments de Cerdà i Novetlè per al sosteniment en comú del lloc de secretaria. [2000/M5614]
  
Per l'Ordre de 18 de juliol de 1986 del conseller d'Administració Pública, va crear-se l'agrupació dels municipis de Novetlè i Cerdà, per al sosteniment en comú del lloc de secretaria.
  
Els ajuntaments de Cerdà i Novetlè, mitjançant acords plenaris adoptats en sessions de 29 d'octubre i 9 de desembre de 1999, respectivament, acordaren, previ informe de la secretaria, amb el vot favorable de la majoria absoluta del nombre legal de membres de la corporació, dissoldre l'agrupació municipal per al sosteniment en comú del lloc de secretaria, davant de les dificultats pressupostàries per al sosteniment en comú de dit lloc de treball per la quantia del pressupost de l'Ajuntament de Cerdà i perquè aquest municipi té una població de dret inferior a 500 habitants.
  
Per la seua part, l'Ajuntament de Novetlé al·lega que s'ha produït un canvi de les circumstàncies que han alterat substancialment les condicions per les quals va constituir-se l'agrupació.
  
En la sessió plenària de 14 de febrer de 2000, l'Ajuntament de Cerdà, igualment, l'exempció del lloc de secretaria de l'Ajuntament de Cerdà i que les funcions atribuïdes al lloc suprimit siguen exercides per funcionari d'Administració local amb habilitació de caràcter nacional, mitjançant el sistema d'acumulació.
  
El lloc de treball de secretaria de l'agrupació Cerdà-Novetlè està vacant.
  
En l'expedient queda acreditat que la població del municipi de Cerdà és inferior a 500 habitants i el seu pressupost no supera els 20 milions de pessetes.
  
Sotmesos els acords a informació pública mitjançant anuncis en el Butlletí Oficial de la Província de València de 29 de novembre de 1999, número 283, per espai de 30 dies, no s'han produït reclamacions, segons s'acredita en l'expedient.
  
Sol·licitat l'informe preceptiu a la Diputació Provincial de València aquest ha sigut emés en sentit favorable, mitjançant acord adoptat en sessió de data 21 de març de 2000.
  
En conseqüència, fent ús de les competències atribuïdes en l'article 2.2, 15 i 18 del Decret 159/1997, del Govern Valencià, pel qual s'aprova el reglament regulador de les competències de la Generalitat Valenciana relatives als funcionaris d'administració local amb habilitació de caràcter nacional
  
ORDENE
  
Primer
  
Aprovar la dissolució de l'agrupació constituïda pels ajuntaments de Cerdà i Novetlè per al sosteniment en comú del lloc de secretaria.
  
Segon
  
Eximir de l'obligació de mantindre el lloc de secretaria a l'Ajuntament de Cerdà. Les funcions atribuïdes al lloc suprimit seran exercides per funcionari d'administració local amb habilitació de caràcter nacional, mitjançant el sistema d'acumulació.
  
Tercer
  
Crear i classificar el lloc de secretaria de l'Ajuntament de Novetlé en classe tercera. La provisió d'aquest lloc quedarà reservada a funcionaris d'administració local amb habilitació de caràcter nacional, de la subescala secretaria-intervenció.
  
Contra aquesta resolució, que posa fi a la via administrativa, es podrà interposar, potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà a la publicació, o bé, recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà de la publicació. Tot això de conformitat amb allò que s'ha establit en els articles 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 20 de juny de 2000
  
El conseller de Justícia i Administracions Publiques,
  
CARLOS GONZÁLEZ CEPEDA